Aktívna politika trhu práce v programoch politických strán

Popis problematiky

Slovenská republika v miere nezamestnanosti napriek zlepšeniu stále patrí k horším krajinám Európskej únie.

Zvlášť ťaživá situácia je v miere dlhodobej nezamestnanosti, v ktorej sme najhoršou krajinou EÚ 25. Neopomenuteľným prostriedkom riešenia dlhodobej nezamestnanosti je aktívna politika trhu práce zahrňujúca mobilitu pracovných síl v reakcii na štruktúrne zmeny.

Podľa učebnicových definícií sa aktívna politika trhu práce zvyčajne chápe ako systém informačných a sprostredkovateľských služieb, rekvalifikačných programov, podpory súkromného podnikania a vzniku nových pracovných miest. Podporou zvyšovania kvalifikácie a celoživotného vzdelávania sa politika zamestnanosti snaží o zlepšenie štruktúry ponuky pracovných miest. Špecifická pozornosť je v nej obvykle venovaná znevýhodneným skupinám nezamestnaných (mladí, dlhodobo nezamestnaní, zdravotne znevýhodnení) a rovnako oblastiam a regiónom, v ktorých je nezamestnanosť výrazne presahujúca priemer.

Cieľom tohto podujatia je vytvorenie priestoru pre odbornú diskusiu o programoch politických strán z pohľadu samotného chápania pojmu aktívnej politiky trhu práce, jeho opodstatnenosti v našich podmienkach a konkrétnych prístupov k jej realizácii.

Konferencie sa zúčastnia predstavitelia politických strán, odborná verejnosť z akademickej, hospodárskej a verejnej sféry. Široká verejnosť bude o výsledkoch informovaná prostredníctvom médií.

Výstupom konferencie bude zhrnutie programov a predstáv politických strán v oblasti aktívnej politiky trhu práce a oblasti zamestnanosti. Materiál bude publikovaný na internetovej stránke Inštitútu zamestnanosti www.iz.sk a bude poskytnutý širokej odbornej i laickej verejnosti.

Inštitút zamestnanosti

Inštitút zamestnanosti je občianske združenie, mimovládna nezisková organizácia, založená pre výskum problémov zamestnanosti. Zbiera informácie o trhu práce s cieľom byť platformou pre ich výmenu.

Zameriava sa na trh práce a Slovensku ako i v Európskej Únii, v zmysle jeho diferencovanosti podľa regiónov, veku, vzdelania, atď.

Rieši problémy aktívnych politík trhu práce, celoživotného vzdelávania, strednodobých a dlhodobých stratégií a prognóz so zameraním sa na regionálne rozdiely.

Viac informácii je na našej stránke www.iz.sk .

Program konferencie

5.6.2006 – pondelok - kongresová hala hotela Tatra, Bratislava	
Úvod	
14:00	úvodné slovo Viliam Páleník	
Panel 1	
14:15	prezentácia politických strán	
	1	Ľavicový blok	ĽB		
	2	Strana občianskej solidarity	S.O.S.		
	3	Misia 21 - Nová kresťanská demokracia	Misia 21		
	4	Strana demokratickej ľavice	SDĽ		
	5	Združenie robotníkov Slovenska	ZRS		
	6	Kresťanskodemokratické hnutie	KDH		
14:45	zhrnutie a otázky	
Panel 2	
15:00	prezentácia politických strán	
	7	Slovenská národná koalícia - Slovenská vzájomnosť	SLNKO		
	8	Aliancia nového občana	ANO		
	9	Hnutie za demokraciu	HZD		
	10	Strana maďarskej koalície - Magyar Koalíció Pártja	SMK-MKP		
	11	Slobodné fórum	SF		
15:25	zhrnutie a otázky	
Prestávka na kávu	
15:40					
Panel 3	
16:00	prezentácia politických strán	
	12	Občianska konzervatívna strana	OKS		
	13	Prosperita Slovenska	PS		
	14	Ľudová strana - Hnutie za demokratické Slovensko	ĽS-HZDS		
	15	Agrárna strana vidieka	ASV		
	16	Komunistická strana Slovenska	KSS		
16:25	zhrnutie a otázky	
Panel 4	
16:40	prezentácia politických strán	
	17	Slovenská ľudová strana	SĽS		
	18	Slovenská demokratická a kresťanská únia - Demokratická strana	SDKÚ-DS		
	19	SMER - sociálna demokracia	SMER		
	20	Slovenská národná strana	SNS		
	21	NÁDEJ	NÁDEJ		
17:05		zhrnutie a otázky
Záver	
17:20	moderovaná diskusia	
18:00	záverečné slovo Viliam Páleník

Erik

2005-06-13T11:00:00